Plešimo zajedno

Plešimo zajedno () romantična je drama Thomasa Cartera izdana 2001. u MTV produkciji. Radnja se vrti oko dvoje tinejdžera čije uloge tumače Julia Stiles i Sean Patrick Thomas. Čudnim spletom okolnosti oni se upoznaju u Chicagu i započinju svoju vezu usprkos različitoj boji kože.

 Radnja 
Kao srednjoškolka kojoj se smiješi uspješna plesna karijera, kao i sam upad na Juilliard, Sara Johnson poziva svoju majku da prisustvuje njenom nastupu. Majka se ne pojavljuje, a Sara koja nije uspjela izvesti svoju točku iz prvog pokušaja za sve okrivljuje svoju majku, da bi zatim užasnuta doznala da joj je majka poginula u prometnoj nesreći, dok je žurila na njen nastup. Dubok osjećaj krivnje zatomljuje sve njene ambicije i Sara ostavlja balet.

Nakon majčine smrti, Sara se odlazi živjeti sa svojim otuđenim ocem (Terry Kinney). On svira trubu u lokalnom jazz klubu, u Chicagu, gdje Sara nastavlja školovanje kao jedna od pregršt bjeljkinja okružena crncima. Ipak ona sklapa prijateljstvo s djevojkom Chenille (Kerry Washington). Chenillin brat, Derek (Sean Patrick Thomas), je također srednjoškolac čiji je san studirati medicinu na Georgtownu.

Chenille poziva Saru u plesni klub STEPPS, gdje po prvi put pleše uz hip-hop ritmove. Derek se ponudio pomoći joj da razvije svoj talent, te njih dvoje počinju vježbati u napuštenim skladištima, školskim učionicama i raznim drugim mjestima. Kako su se jako zbližili, Derek vodi Saru na balet. Nakon što su ga pogledali, Sara otkriva Dereku cijelu istinu o razlogu svog dolaska u Chicago i o prestanku treniranja baleta. Također mu priznaje da je sve to i razlog zbog kojeg nije htjela na Julliard.

Nakon prvog iskustva u STEPPS-u, Sara ponovo dolazi u klub, ovaj put zajedno s Derekom i sve prisutne zadivljuje svojim plesnim pokretima. U istom klubu pleše i Derekova bivša djevojka Nikki, zbog koje Derek nakratko zapostavlja Saru, dok ih ona gleda kako zajedno plešu "prljavi ples".
Malo po malo, Derek i Sara se upuštaju u ljubavnu vezu. Kako je njegov san već ostvaren- primljen je na Georgtown, Derek odluči pomoći Sari da ostvari svoje snove i dospije do Julliarda. Ona se treba vratiti u plesnu formu, a do audicije je ostalo manje od mjesec dana.

Po povratku u školu, Nikki napada Saru. Chenille govori Sari da ona ne odobrava Nikkin napad, ali da može razumjeti njenu ogorčenost, jer smatra nju, Saru, jednom od onih bjeljkinja koje kradu i tako malo dobrih crnaca u školi. Čuvši ovu izjavu, Sara prekida s Derekom.

Derek također ima prijatelja Malakaia (Fredro Starr) zbog kojeg je i postao pomalo otuđen. S obzirom da mu duguje lojalnost, jer je Malakai jednom preuzeo na sebe njegovu krivnju i odslužio mjesto njega u zatvoru, Derek se mora odlučiti između vraćanja duga prijatelju i planova oko fakulteta.

Sara dolazi na audiciju za Julliard, na koju Derek kasni, no stigne u presudan trenutak ohrabriti ju. S druge strane grada događa se pucnjava, u kojoj su ubijeni njegovi prijatelji od strane Malakaiovog suparnika i njegove bande, a sam Malakai je ponovo uhapšen.

Radnja filma završava u klubu STEPPS, gdje Sara, Derek, Chenille i njihovi prijatelji slave Sarin uspješan nastup na audiciji.

 Uloge 

 Julia Stiles – Sara Johnson
 Sean Patrick Thomas – Derek Reynolds
 Kerry Washington – Chenille Reynolds
 Fredro Starr – Malakai
 Terry Kinney – Roy Johnson
 Bianca Lawson – Nikki
 Vince Green – Snookie
 Garland Whitt – Kenny
 Elisabeth Oas – Diggy

 Nagrade 

 2001. 
 MTV Movie Awards, u kategoriji "Najbolji poljubac" za Juliu Stiles i Seana Patricka Thomasa
 Teen Choice Awards
 Young Hollywood Awards
 2002.
 Black Reel Awards 
 Golden Reel Awards

Unatoč svim ovim nagradama, kritčari nisu bili oduševljeni ovim filmom.
Ipak Clint Eastwood dodaje da je film bio "iznenađujuće uspješan".

 Soundtrack 

Soundtrack, ispunjen glazbom koja prati scene plesa u filmu, također je postigao uspjeh. Sadrži elemente rnb-a i hip-hopa, na kojima su radili izvođači poput Snoop Dogga, Ice Cubea, Pink i Notorious B.I.G., Jessea Powella, K-Cia i Jo-Jo, Donella Jonesa, Athene Cage, Chaka Demusa i Soulbone. Fredro Starr, jedan od članova hip hop grupe Onyx, koji se također pojavljuje u filmu u sporednoj ulozi, igra glavnu ulogu u stvaranju ovog soundtracka.

 Vanjski linkovi 

 Plešimo zajedno na Internet Movie Database

Kategorija:Američki filmovi
Kategorija:Filmovi iz 2001.
Kategorija:Filmovi na engleskom jeziku
Kategorija:Filmovi s radnjom u Chicagu